OpenLLM-France/wikimedia huggingface dataset:
# Fargo (Dakota del Nord)

Fargo és una ciutat i seu del Comtat de Cass (Dakota del Nord) dels Estats Units d'Amèrica.

## Demografia

Segons el cens del 2009 tenia 95.556 habitants. Segons el cens del 2000, Fargo tenia 90.599 habitants, 39.268 habitatges, i 20.733 famílies. La densitat de població era de 922 hab./km².
Dels 39.268 habitatges en un 26,5% hi vivien nens de menys de 18 anys, en un 41,8% hi vivien parelles casades, en un 7,8% dones solteres, i en un 47,2% no eren unitats familiars. En el 34,6% dels habitatges hi vivien persones soles el 8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,91.
Per edats la població es repartia de la següent manera: un 21,1% tenia menys de 18 anys, un 19,2% entre 18 i 24, un 31,1% entre 25 i 44, un 18,5% de 45 a 60 i un 10,1% 65 anys o més.
L'edat mitjana era de 30 anys. Per cada 100 dones de 18 o més anys hi havia 99,3 homes.
La renda mitjana per habitatge era de 35.510$ i la renda mitjana per família de 50.486$. Els homes tenien una renda mitjana de 31.968$ mentre que les dones 22.264$. La renda per capita de la població era de 21.101$. Entorn del 6,6% de les famílies i l'11,8% de la població estaven per sota del llindar de pobresa.

## Poblacions properes

El següent diagrama mostra les poblacions més properes.

## Galeria d'imatges

* Fargo Theater
* Centre de Fargo

## Referències

* ↑ «U.S. Gazetteer: 2000 and 1990». Oficina del Cens dels Estats Units.
* 1 2 3 «Fact Sheet- Fargo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Fargo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Fort fuseller de Ferriols

El Fort fuseller de Ferriols és una obra de Corbera d'Ebre (Terra Alta) declarada Bé Cultural d'Interès Nacional.

## Descripció

Edifici construït de maçoneria, planta rectangular amb els angles esmotxats. Conserva diverses rengleres d'espitlleres de diferent tipologia, que es distribueixen simètricament a totes les cares. S'intueixen tres nivells de poca alçada. Els murs tenen un gruix de 60cm. L'interior de la construcció mesura 4,5 x 5,4m. Sembla que hi havia una primera línia de defensa a nivell del terra d'uns cent metres de diàmetre al voltant de la torre. L'accés s'ha de realitzar camp a través i per les proximitats passa un gasoducte.

## Història

Per la tipologia pot correspondre a una obra del segle xix, feta durant algun moment de les guerres carlines.

## Referències

* 1 2 «Fort fuseller de Ferriols». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 agost 2018].

## Enllaços externs

* «Fort fuseller de Ferriols». Mapa de recursos culturals. Diputació de Tarragona.
# Felip II (desambiguació)

Felip II és el nom dels següents personatges:
* Felip II de Borgonya (1342–1404), duc de Borgonya.
* Felip II de Castella (1527-98), rei de Castella, i d'Aragó i Portugal com a Felip I.
* Felip II de França (1165–1223), rei de França.
* Felip II de Macedònia (382 aC–336 aC), rei de Macedònia.
* Felip II de Navarra (1293–1322), rei de Navarra i rei de França.
* Felip II de Savoia (1438-97), duc de Savoia.
* Felip II de Tàrent (1329–74), Príncep de Tàrent, Príncep d'Acaia i pretendent a l'Imperi Llatí.
# Lliga Gallega (Santiago de Compostel·la)

La Lliga Gallega fou una organització regionalista catòlica tradicionalista fundada a Santiago de Compostel·la. Activa entre 1898 i 1900. Presidida per Alfredo Brañas i amb Salvador Cabeza de León, primer alcalde galleguista de Santiago, com a secretari. Va tenir escassa activitat.
Fou un dels corrents en el que es va bifurcar l'Associació Regionalista Gallega, presidida per Manuel Murguía. La Lliga Gallega de Santiago va tenir una inspiració conservadora, davant la Lliga Gallega de la Coruña, més liberal.

## Bibliografia

* Beramendi, X.G. and Núñez Seixas, X.M. (1996): O nacionalismo galego. A Nosa Terra, Vigo
* Beramendi, X.G. (2007): De provincia a nación. Historia do galeguismo político. Xerais, Vigo
# Fiesso d'Artico

Fiesso d'Artico és un municipi italià, dins de la ciutat metropolitana de Venècia. L'any 2007 tenia 7.204 habitants. Limita amb els municipis de Dolo, Pianiga, Stra i Vigonza (PD).

## Administració

Llista d'alcaldes :
| Període | Identitat | Partit |
| 2007- | Daniela Contin | Centreesquerra |
# Francisco Roldán Jiménez

Francisco Roldán Jiménez (Torredonjimeno, 4 d'octubre del 1462 - Carib, 11 de juliol del 1502) va ser un navegant espanyol que va acompanyar a Colom en el seu segon viatge (1493) i va ser nomenat alcalde major de La Isabela. Es va enfrontar a Bartomeu Colom i va incitar als indis a la rebel·lió. A la tornada de Colom, va arribar a un pacte amb ell (1499) pel qual es van anul·lar els tributs i es van establir els primers repartiments d'indis. Ovando el va capturar i el va enviar a Espanya.
Cavaller de la casa dels Reis Catòlics, Francisco Roldán va participar en la conquesta de Granada (1492). En 1493, en el segon viatge de Cristòfor Colom al Nou Món, va passar a l'illa de l'Espanyola en qualitat de Majordom i de proveïdor de l'Armada. Posteriorment va ser nomenat per l'almirall alcalde major de la Isabela i, més tard, de tota l'illa.
Durant la seva absència, Colom va confiar el comandament al seu germà Bartomeu Colom, amb el càrrec d'avançat. Roldán, que es va oposar a aquesta designació, es va guanyar el suport dels indis prometent eximir-los del pagament de tributs i, aprofitant l'absència de l'avançat, que participava en una expedició a Santo Domingo, es va apoderar de les armes de la Isabela i es va retirar a Xaraguá.
Quan Colom va tornar a l'Espanyola en el seu tercer viatge, va atorgar als rebels, per l'acord d'agost de 1499, sous i terres, i va nomenar de nou alcalde major a Francisco Roldán. Al març de 1500, Roldán va impedir que esclatés una nova rebel·lió, pel que va ser recompensat amb el repartiment d'indis. Davant els continus aixecaments, va sol·licitar la presència d'un lletrat per exercir la justícia, situació que va motivar la destitució de Colom a favor de Bobadilla (1500). Tot i el bon tracte que va rebre de Bobadilla i de ser responsable d'una situació que, d'altra banda, acceptava, Roldán es va mantenir fidel a Colom i els seus germans. Capturat per Nicolás de Ovando, va morir durant la travessia que havia de tornar a Espanya.
Roldán va morir l'11 juliol de 1502 durant per un huracà al Canal de la Mona que va destruir 20 vaixells d'un comboi de 31 vaixells, inclòs el vaixell insígnia, El Dorado, en un viatge de tornada a Espanya. Entre els vaixells supervivents hi havia l'Agulla, el vaixell més feble del comboi i que portava a Colom.

## Referències

* ↑ Artehistoria (arxivat de http://www.artehistoria.jcyl.es/v2/personajes/3161.htm).+«Roldán Jiménez, Francisco». Arxivat de l'original el 2013-10-05. [Consulta: 8 abril 2018].
# Futbol a São Tomé i Príncipe

El futbol és l'esport més popular a São Tomé i Príncipe.

## Competicions

* Lligues:
** Campionat de São Tomé i Príncipe de futbol
** Lliga de São Tomé de futbol
** Lliga de Príncipe de futbol
** São Tomé Segunda Divisão
** São Tomé Terceira Divisão
* Copes:
** Taça Nacional de São Tomé e Príncipe
** Supercopa de São Tomé i Príncipe de futbol

## Principals clubs

Clubs amb més títols nacionals a 2019.
* Sporting Praia Cruz
* Vitória FC
* GD Os Operários
* Inter FC
* UDRA
* Bairros Unidos FC
* CD Guadalupe
* Sporting Clube do Príncipe
* 6 de Setembro
* Andorinha SC
* Porto Folha Fede
* Agrosport Clube de Monte Café
* Santana FC
* GD Sundy
* FC Aliança Nacional
* FC Porto Real

## Principals estadis
### Príncipe

* Estádio 13 de Julho - Santo António
* Campo de Futebol de Santo António
* Campo de Sundy - Sundy

### São Tomé

* Estádio Nacional 12 de Julho - São Tomé
* Campo dos Lobatos - Guadalupe
* Estadio Mé-Zóchi, Bom-Bom
* Campo de Pantufo - Pantufo
* Campo de Futebol de Santana
* Campo de Santo Amaro - Oque del Rei
* Campo de Diogo Simão, Diogo Simão

## Vegeu també

* Federació Sãotomenca de Futbol
* Selecció de futbol de São Tomé i Príncipe

## Referències

* ↑ «BBC Sport - Sao Tome e Principe rocket up Fifa rankings». Bbc.co.uk, 07-03-2012. [Consulta: 3 desembre 2013].
* ↑ «São Tomé e Príncipe spring an unlikely surprise « World Soccer World Soccer». Worldsoccer.com, 12-02-2012. Arxivat de l'original el 2012-02-15. [Consulta: 3 desembre 2013].
* ↑ «São Tomé e Príncipe – List of Champions». RSSSF.
* ↑ «São Tomé e Príncipe - List of Cup Winners». rsssf.com. [Consulta: 16 desembre 2017].
# Francisco Amorós López

Francisco Amorós López (Ontur, 30 de juny de 1921 - El Masnou, 13 de novembre de 1985) fou un futbolista espanyol de la dècada de 1940.

## Trajectòria

Malgrat haver nascut a la província d'Albacete, la seva carrera esportiva la passà de forma gairebé total a Catalunya, on s'establí un cop retirat i on morí el 1985. El seu principal club fou el CF Badalona, on jugà unes 13 temporades, en quatre etapes diferents, entre els anys 1937 i 1957. Amb el CE Sabadell jugà a començament i finals de la dècada de 1940, arribant a jugar a primera divisió la temporada 1948-49. També jugà dues temporades a Primera amb el FC Barcelona (1946-1948), destacant a la primera d'elles, amb 24 partits disputats. La segona temporada només jugà un partit de lliga, però es proclamà campió de la competició.

## Palmarès

* Lliga espanyola:
** 1947-48

## Referències

* ↑ «Francisco Amorós, ex jugador del Barcelona». El País, 15-11-1985. [Consulta: 1r abril 2015].
* 1 2 3 4 5 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Perfil a BDFutbol
# Freddy Eusebio Rincón

Freddy Eusebio Rincón (castellà: Freddy Rincón) (Buenaventura, 14 d'agost de 1966 - Cali, 13 d'abril de 2022) va ser un futbolista professional colombià.

## Trajectòria esportiva

Va jugar un total de 84 partits (17 gols) amb Colòmbia entre els anys 1990 i 2001 Jugà els Mundials de 1990, 1994, i 1998.
Pel que fa a clubs, la seva carrera transcorregué majoritàriament al Brasil. Els seus club foren: Atlético Buenaventura el 1986, seguit d'Independiente Santa Fé i América de Cali (Colòmbia), SSC Napoli (Itàlia), Reial Madrid (Espanya), Palmeiras, Santos, i Corinthians (Brasil). A Corinthians fou campió brasiler els anys 1998 i 1999.
El 2005 començà la seva carrera d'entrenador al club brasiler Iraty. El 2006 ingressà al São Bento, i posteriorment a altres equips. Va morir en un accident de trànsit a la ciutat de Cali, a Colòmbia, el 13 d'abril de 2022.

## Referències

* ↑ «Muere Freddy Rincón, histórico futbolista de la selección de Colombia y del Real Madrid» (en castellà). El País. [Consulta: 14 abril 2022].
* ↑ «Freddy Rincón, el autor de uno de los goles más importantes de Colombia» (en castellà), 11-04-2022. [Consulta: 12 abril 2022].
* ↑ rsssf: Colombia record international footballers
* ↑ (portuguès) Rincón inicia carreira de treinador de futebol - Esportes Terra (26 de desembre, 2005)
* ↑ (portuguès) Colombiano Rincón comanda 1° treino no São Bento - Esportes Terra (27 de setembre, 2006)
* ↑ «Cómo fue el accidente en el que murió el futbolista colombiano Freddy Rincón», 14-04-2022. [Consulta: 14 abril 2022].

## Enllaços externs

* Carrera
* RSSSF
# Francisco de Pisa y Pajares

Francisco de Pisa y Pajares (Paredes de Nava, província de Palència, 4 de juny de 1823 – Madrid, 18 de desembre de 1899) fou un acadèmic i polític espanyol.

## Biografia

Va fer el batxillerat al Seminari Conciliar de Palència i es llicencià en Dret per la Universitat de Valladolid en 1846. Es va doctorar a la Universitat Central de Madrid en 1851. Fou professor interí de Psicologia i Lògica en els instituts de Ciudad Real en 1848 i Segòvia en 1852. En 1854 va obtenir la càtedra d'Elements d'Història i Dret romà de la Universitat de Saragossa, en la qual va exercir la de Dret Penal. En 1863 va obtenir la càtedra d'Institucions de Dret canònic de la Universitat de Valladolid, i en 1867 va ocupar la càtedra d'Ampliació de Dret Mercantil i Penal i després de Dret romà a la Universitat Central de Madrid.
Fou elegit diputat a les eleccions generals espanyoles d'abril de 1872 pel districte de Carrión de los Condes. En febrer de 1875 fou nomenat rector de la Universitat Central de Madrid, però el març va dimitir per discrepàncies amb la circular del ministre Manuel Orovio Echagüe (l'anomenada "segona qüestió universitària), tot i que va al·legar motius de salut. Fou nomenat rector novament en 1881, i ocupà el càrrec fins 1884, quan tornà a dimitir per motius de salut. A les eleccions generals espanyoles de 1881 tornaria a ser elegit diputat pel districte de Carrión de los Condes. Tornaria a ocupar el càrrec de rector novament entre 1885 i 1890 i entre abril de 1894 i abril de 1895.
Fou acadèmic corresponent de la Reial Acadèmia de la Història i de la Reial Acadèmia Matritense de Jurisprudència i Legislació, així com senador per la Universitat de Valladolid de 188 a 1890.

## Obres

* Memoria sobre el derecho de propiedad en el siglo XIX (1851)
* Prolegómenos del derecho (1876)

## Referències

* ↑ Ángela del Valle López Aportación bio-bibliográfica a la Historia de la Ciencia: Universidad Central, p. 188
* ↑ Fitxa del Congrés dels Diputats
* ↑ Francisco de la Pisa Pajares (1823-1899) al web de l'UCM
* ↑ Fitxa del Senat
Càrrecs públics :
| Precedit per: Juan Antonio Andonaegui y Aguirre Manuel Rioz y Pedraja Juan Creus y Manso Miguel Colmeiro y Penido | Rector de la Universitat Complutense de Madrid 1875 (febrer-març) 1881-1884 1885-1890 1894-1895 | Succeït per: Vicente de la Fuente y Condón Juan Creus y Manso Miguel Colmeiro y Penido Francisco Fernández y González |
# GNS

GNS té els següents significats:
* GNS Science (de l'acrònim en anglès de Geological and Nuclear Sciences), institut de recerca en Ciències de la Terra de Nova Zelanda
* GEOnet Names Server, servei de base de dades geogràfica de l'Agència Nacional d'Intel·ligència-Geoespacial dels Estats Units
* Gas natural sintètic, gas combustible obtingut per gasificació del carbó o de biomassa
# Londonita

La londonita és un mineral de la classe dels borats. Rep el seu nom del Dr. David London (1953–), professor de geologia i geofísica de la Universitat d'Oklahoma (Estats Units), per les seves contribucions a la comprensió de les pegmatites de granit.

## Característiques

La londonita és un borat de fórmula química CsBe₄Al₄(B$_{11}$Be)O$_{28}$. És l'anàleg amb cesi dominant de la rodizita, amb la qual forma una sèrie de solució sòlida. Cristal·litza en el sistema isomètric. La seva duresa a l'escala de Mohs és 8. Segons la classificació de Nickel-Strunz, la londinita pertany a «06.GC - Heptaborats i altres megaborats: tectododecaborats» juntament amb la rodizita.

## Formació i jaciments

Va ser descoberta a la pegmatita d'Antandrokomby, a la vall de Manandona, a la regió de Vakinankaratra (Província d'Antananarivo, Madagascar), on es troba associada a quars, microclina, danburita i albita. Ha estat descrita a diverses zones pegmatítiques de Madagascar i de la zona dels Urals, a Rússia.

## Referències

* ↑ «Londonite» (en anglès). Mindat. [Consulta: 19 maig 2016].
* ↑ «Londonite-Rhodizite Series» (en anglès). Mindat. [Consulta: 19 maig 2016].
# Gabriel Barceló

Gabriel Barceló és el nom dels següents personatges:
* Gabriel Barceló i Bover (Manacor, Mallorca, 1936) escriptor i professor de català mallorquí, conegut amb els pseudònims Es Ros d'es Carritxar i S'ase d'en Móra
* Gabriel Barceló i Martí (Ciutadella, 1963), compositor i director d'orquestra
* Gabriel Barceló Milta (Palma, 1 de desembre de 1967) polític mallorquí del PSM
# Gabriel Ballester i Boada

Gabriel Ballester i Boada (Vallmoll, 30 de novembre de 1855 - Barcelona, febrer de 1897) fou un polític català, diputat a les Corts Espanyoles durant la restauració borbònica. Fou elegit diputat a les Corts Espanyoles per Valls dins del Partit Liberal Fusionista a les eleccions generals espanyoles de 1886, 1891 i 1893. En les últimes eleccions va disputar el districte de Valls al candidat republicà Andreu Avel·lí Comerma i Batalla amb el suport del diari liberal La Razón.

## Referències

* ↑ «Ha recibido el grado de licenciado...». La Imprenta : diario de avisos, noticias y decretos: Año 1878, No. 299. Ed. Mañana, 04-11-1878, pàg. 7604.
* ↑ «D.Gabriel Ballester». El noticiero tarraconense : diario independiente, de la tarde : de avisos y noticias y defensor de los intereses morales y materiales de la provincia: Año II Número 57 - 1897 febrero 4, 04-02-1897, pàg. 1.
* ↑ «Baptismes 1852-1866.Pàg.41 (imatge s 88-89)». A.H.A.T., 02-12-1855. [Consulta: 24 agost 2022].
* ↑ Fitxa del Congrés dels Diputats
* ↑ Premsa vallenca del segle XIX
# Garra laichowensis

Garra laichowensis és una espècie de peix cipriniforme de la família dels ciprínids que es troba al Vietnam.

## Referències

* ↑ Hamilton F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges . i-vii + 1-405.
* ↑ BioLib
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 2001. Freshwater fishes of northern Vietnam. A preliminary check-list of the fishes known or expected to occur in northern Vietnam with comments on systematics and nomenclature. Environment and Social Development Unit, East Asia and Pacific Region. The World Bank. Freshwater Fish. Vietnam (BOOK), Juny: i-iii + 1-123 + 1-18.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Garra kalakadensis

Garra kalakadensis és una espècie de peix cipriniforme de la família dels ciprínids.

## Morfologia

Els mascles poden assolir els 6,9 cm de longitud total.

## Distribució geogràfica

Es troba a Tamil Nadu (Índia).

## Referències

* ↑ Hamilton F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges . i-vii + 1-405.
* ↑ BioLib
* 1 2 FishBase (anglès)
* ↑ Menon, A.G.K., 1999. Check list - fresh water fishes of India. Rec. Zool. Surv. India, Misc. Publ., Occas. Pap. Núm. 175, 366 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Loches

Loches és un municipi francès, situat al departament de l'Indre-et-Loire i a la regió de Centre - Vall del Loira.
# Lory Money

Lory Money és el pseudònim de Dara Dia (Hann Yarah, Senegal, 7 d'agost de 1979), un músic de música rap senegalès que es va fer popular a través de la plataforma web de vídeos YouTube. Arribà a Espanya el 2006 utilitzant com a transport una pastera. Fou venedor ambulant de top manta. En 2016, escriví un llibre de memòries titulat El youtuber que llegó en patera, pel qual rebé una felicitació per part de l'aleshores alcalde de València, Joan Ribó. El 19 de desembre de 2011 publicà la primera cançó: Santa Claus.
El 2016 llançà al mercat una beguda energètica a través de la seua empresa Suaj Unlimited.
KillChris és el raper que li fa beats i s'encarrega d'editar els seus vídeos. Introductor del trap a València i denominat pels fans "marqués del flow" i "príncipe de Supa Dupa". També guardonat amb el premi "Empresari de l'Any 2015" a València per la seua empresa de beguda "Suaj Unlimited".
Els seus singles són:
* Ola K Ase (Universal)
* Ajoaceite (Universal Spain)
* 100 Montaditos Lory Money (Universal Distribution junt a Universal Music i Universal Music Gmbh)
* Lory tiene flow
* El pequeño Nicolas
* Yolo, Yeah, Men, Bich, Negga, Suaj, Flow, Suuu....
* Lory Puigdemoney
* Estate Al Lory

## Referències

* 1 2 Llanos Martínez, Héctor «Lory Money cuenta "k ase", diez años después de llegar a España en patera, en su charla TED». El País, 30-11-2016 [Consulta: 14 gener 2017].
* 1 2 Parkas, Víctor «Lory Money: del 'Ola ke ase' al negocio de las bebidas energéticas». El País, 07-09-2015 [Consulta: 14 gener 2017].
* ↑ Gómez Pereda, Noemí. Youtubers: fenómeno de la comunicación y vehículo de transmisión cultural para la construcción de identidad adolescente (Treballa acadèmic), 2014, p. 15.
* 1 2 «Joan Ribó felicita a Lory Money por su primer libro». Valencia Plaza, 06-04-2016 [Consulta: 14 gener 2017].
* ↑ Viñas, Eugenio «Lory Money lanza una campaña online para que Mercadona venda su bebida energética». Valencia Plaza, 16-06-2016 [Consulta: 14 gener 2017].
* ↑ «Lory Money». AllMusic. [Consulta: 14 gener 2017].
* ↑ «Lory Puigdemoney, el himno trap a la independencia de Cataluña: "España me ataca, pues toma pan tumaca, madafaka"». El Mundo, 15-01-2018 [Consulta: 16 gener 2018].
# Luis Solana Madariaga

Luis Solana Madariaga (Madrid, 18 de desembre de 1935) és un polític i empresari espanyol.

## Biografia

Nascut a Madrid el 18 de desembre de 1935, Luis Solana és renebot de l'escriptor i diplomàtic espanyol Salvador de Madariaga, net del pedagog Ezequiel Solana, fill d'un professor de química i germà del també polític Javier Solana; ha estat un destacat membre del Partit Socialista Obrer Espanyol. La seva família ha estat molt relacionada amb la Universitat i la cultura.
Després de llicenciar-se en Dret a Madrid i estudiar Economia d'empresa a Londres i París va treballar en el sector de la banca, concretament al Banco Urquijo. També va treballar en un bufet d'advocats. La seva activitat política es remunta als anys cinquanta, i en 1959 va ser condemnat a tres anys de presó com a dirigent de l'Agrupació Socialista Universitària de Madrid.
Fou escollit diputat per la província de Segòvia a les eleccions generals espanyoles de 1977, 1979 i 1982, i va formar part de les comissions d'economia, hisenda i pressupostos del Congrés dels Diputats. Va dimitir de diputat al desembre de 1982, per a fer-se càrrec de la presidència de la companyia Telefónica. El seu mandat es va caracteritzar per l'inici de la internacionalització de la companyia. Exerceix el càrrec fins al 13 de gener de 1989, moment en el qual és nomenat director general de Radiotelevisió espanyola en substitució de Pilar Miró.
El 1990 abandona RTVE. Des d'aquesta data s'ha dedicat a l'empresa privada: des de 1991 ha presidit Inversionrs Graminsa, empresa dedicada a la inversió en companyies de noves tecnologies, i entre 2004 i 2006 va ser designat conseller independent de l'empresa de tecnologies de la informació Ezentis. Companyies del grup han estat presents s Espanya, Argentina, i Xile, en camps de telecomunicacions i informàtica.
Està condecorat amb la Medalla al Mèrit Constitucional, la Creu d'Or de la Creu Roja, Gran Creu al Mèrit Naval, la Creu de Plata de la Guàrdia Civil i Guàrdia Civil Honorari.
Manté un bloc amb el títol "Debate tras la línea roja". Recentment s'ha presentat en les llistes del PSOE de Nerja (Màlaga). És president de l'Observatori Europeu de Seguretat i Defensa.

## Referències

* ↑ «Luis Solana en Telefónica, de la miel del éxito a la hiel de la crítica». ABC p. 23, 14-01-1989.
* ↑ «Luis Solana » BIOGRAFÍA». Arxivat de l'original el 12 de juny de 2007. [Consulta: 13 gener 2010].
* ↑ Luis Solana, Legislatura Constituent, web del Congrés dels Diputats
* ↑ http://www.luissolana.com/

## Enllaços externs

* Notícies de Luis Madariaga a El País